
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	10.06.2026.
	
	Nr. AMD-26-257-rs




	Par satiksmi Ērgļu ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “APSA BŪVE” 10.06.2026. iesniegumu par rīkojuma izsniegšanu darbu veikšanai Ērgļu ielā pie ēkas Krišjāņa Barona ielā 107, Rīgā:

1. Noteikt, ka 15.06.2026. tiek slēgta transportlīdzekļu satiksme Ērgļu ielā pie ēkas Krišjāņa Barona ielā 107 saskaņā ar satiksmes organizācijas shēmu (pielikumā).

2. Par darbu veikšanu ir atbildīgs sabiedrības ar ierobežotu atbildību “APSA BŪVE” atbildīgais būvdarbu vadītājs Lauris Lecis (tālrunis 22000215, e-pasts: lauris@apsa.lv).

3. Sabiedrībai ar ierobežotu atbildību “APSA BŪVE” 15.06.2026. Ērgļu ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. darbu izpildi: “Sporta nama “Daugava” ēkas (kad.apz. 0100 027 2004 001) pārseguma zonas pirmsavārijas stāvokļa novēršanas principiālo risinājumu (BK daļa) izstrāde, Krišjāņa Barona iela 107, Rīga, LV-1050” (BIS-BL-929586-124067).

4. Noteikt, ka transportlīdzekļu satiksmi Ērgļu ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Ērgļu ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

